**Ministru kabineta noteikumu projekta**

**„Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem 2016. gadā”**

**sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Noteikumi par valsts sociālās apdrošināšanas iemaksu likmes sadalījumu pa valsts sociālās apdrošināšanas veidiem 2016. gadā” (turpmāk – noteikumu projekts) izstrādāts, lai nodrošinātu likuma “Par valsts sociālo apdrošināšanu” 18. panta otrās un trešās daļas un Mikrouzņēmumu nodokļa likuma 9. panta piektās daļas izpildi. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot anotācijas I sadaļas 1.punktā minēto, nepieciešams noteikt iemaksu likmi obligāti sociāli apdrošināmajām personām un personām, kuras valsts sociālajai apdrošināšanai pievienojušās brīvprātīgi, un likmes sadalījumu pa valsts sociālās apdrošināšanas veidiem 2016.gadā.Likuma „Par valsts sociālo apdrošināšanu” 18.panta otrā daļa paredz, ka Ministru kabinets katram gadam nosaka obligāto iemaksu likmi obligāti sociāli apdrošināmajām personām un iemaksu likmes sadalījumu pa valsts sociālās apdrošināšanas veidiem (piemēram, valsts pensiju apdrošināšanai, apdrošināšanai pret bezdarbu, invaliditātes apdrošināšanai u.c.).Saskaņā ar likuma „Par valsts sociālo apdrošināšanu” 6. pantu darba ņēmēji, pašnodarbinātie un fiziskās personas, kuras veic saimniecisko darbību, tiek sociāli apdrošināti pret tiem riskiem, kuri reāli var iestāties. Līdz ar to atsevišķām maksātāju kategorijām obligāto iemaksu likme ir samazināta par tiem sociālās apdrošināšanas veidiem, kuriem tās nepakļaujas.Mikrouzņēmumu nodokļa likuma 9.panta piektā daļa nosaka, ka mikrouzņēmumu nodokli maksājošā mikrouzņēmuma darbinieks var brīvprātīgi pievienoties valsts sociālajai apdrošināšanai, veicot sociālās apdrošināšanas iemaksas no brīvi izraudzītiem ienākumiem, kas nepārsniedz šā likuma 2.panta ceturtajā daļā noteikto ierobežojumu. Mikrouzņēmuma darbinieks veic valsts sociālās apdrošināšanas brīvprātīgās iemaksas atbilstoši visiem sociālās apdrošināšanas veidiem, bet tāds mikrouzņēmumu nodokli maksājošā mikrouzņēmuma darbinieks, kurš sasniedzis vecumu, kas dod tiesības saņemt valsts vecuma pensiju, vai kuram valsts vecuma pensija ir piešķirta (tai skaitā priekšlaicīgi), veic valsts sociālās apdrošināšanas brīvprātīgās iemaksas valsts pensiju apdrošināšanai, maternitātes un slimības apdrošināšanai, vecāku apdrošināšanai un darba negadījumu apdrošināšanai, savukārt mikrouzņēmumu nodokli maksājošā mikrouzņēmuma darbinieks, kurš ir izdienas pensijas saņēmējs vai invalīds — valsts speciālās pensijas saņēmējs, veic valsts sociālās apdrošināšanas brīvprātīgās iemaksas valsts pensiju apdrošināšanai, darba negadījumu apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai. Kārtību, kādā mikrouzņēmumu nodokli maksājošā mikrouzņēmuma darbinieki brīvprātīgi pievienojas valsts sociālajai apdrošināšanai, valsts sociālās apdrošināšanas brīvprātīgo iemaksu veikšanas kārtību un šo iemaksu likmes nosaka Ministru kabinets.Noteikumu projekts nosaka iemaksu likmi obligāti sociāli apdrošināmajām personām un personām, kuras valsts sociālajai apdrošināšanai pievienojušās brīvprātīgi, un likmes sadalījumu pa valsts sociālās apdrošināšanas veidiem 2016. gadā.Noteikumu projekts izstrādāts, un obligāto iemaksu likmes sadalījuma pa sociālās apdrošināšanas veidiem aprēķins veikts, pamatojoties uz likumu „Par valsts budžetu 2016.gadam” (pieņemts Saeimā 2015.gada 30.novembrī, 390/Lp12) un plānotajiem valsts sociālās apdrošināšanas speciālā budžeta rādītājiem 2016.gadam. Sociālās apdrošināšanas speciālā budžeta ieņēmumi 2016. gadā plānoti 2 347 184,2 tūkst. euro, izdevumi: 2 242 626,6 tūkst. euro, savukārt finansiālā bilance: 104 557,6 tūkst. euro.Obligāto iemaksu likmes sadalījums starp darba devēju un darba ņēmēju attiecīgi ir:1. ja darba ņēmējs tiek apdrošināts visiem sociālās apdrošināšanas veidiem – 23,59 % un 10,50 % (2015. gadā – 23,59 % un 10,50 %);
2. ja darba ņēmējs ir sasniedzis vecumu, kas dod tiesības saņemt valsts vecuma pensiju, vai kuram ir piešķirta valsts vecuma pensija (tai skaitā priekšlaicīgi) –19,90 % un 8,85 % (2015. gadā – 20,16 % un 8,96 %);
3. ja darba ņēmējs ir izdienas pensijas saņēmējs vai invalīds – valsts speciālās pensijas saņēmējs – 21,51 % un 9,57 % (2015. gadā – 21,79 % un 9,57 %);
4. ja darba ņēmējs ir nodarbināts brīvības atņemšanas soda izciešanas laikā – 20,10 % un 8,95 % (2015. gadā – 20,77 % un 9,23 %);
5. ja darba ņēmējs ir sasniedzis vecumu, kas dod tiesības saņemt valsts vecuma pensiju, vai kuram ir piešķirta valsts vecuma pensija (tai skaitā priekšlaicīgi) un tiek nodarbināts brīvības atņemšanas soda izciešanas laikā – 16,51 % un 7,37 % (2015. gadā – 17,42 % un 7,35 %).

Likuma “Par valsts sociālo apdrošināšanu” 18. panta trešajā daļā noteikts, ka sociālās apdrošināšanas brīvprātīgo iemaksu likme (turpmāk – brīvprātīgo iemaksu likme) ir obligāto iemaksu likme pensiju apdrošināšanai, invaliditātes apdrošināšanai, maternitātes un slimības apdrošināšanai un vecāku apdrošināšanai. Tādējādi personai, kura brīvprātīgi pievienojusies pensiju apdrošināšanai, brīvprātīgo iemaksu likme ir vienāda ar obligāto iemaksu likmi pensiju apdrošināšanai, t.i., 23,86 % (2015. gadā – 23,86 %). Bet personai, kura brīvprātīgi pievienojusies pensiju apdrošināšanai, invaliditātes apdrošināšanai, maternitātes un slimības apdrošināšanai, vecāku apdrošināšanai brīvprātīgo iemaksu likme 2016. gadā ir vienāda ar attiecīgajiem apdrošināšanas veidiem noteikto obligāto iemaksu likmju summu, t.i., 31,47 % (2015. gadā – 32,00 %).Savukārt saskaņā ar Mikrouzņēmuma likuma 9. panta piekto daļu mikrouzņēmumu nodokli maksājošā mikrouzņēmuma darbinieks var brīvprātīgi pievienoties valsts sociālajai apdrošināšanai, veicot brīvprātīgās iemaksas:* visiem sociālās apdrošināšanas veidiem iemaksu likme 2014. gadā ir vienāda ar attiecīgajiem apdrošināšanas veidiem noteikto obligāto iemaksu likmju summu, t.i., 34,09 % (2015. gadā – 34,09 %);
* pensiju apdrošināšanai, maternitātes un slimības apdrošināšanai, vecāku apdrošināšanai un sociālajai apdrošināšanai pret nelaimes gadījumiem darbā un arodslimībām (mikrouzņēmuma darbinieks, kurš sasniedzis vecumu, kas dod tiesības saņemt valsts vecuma pensiju, vai kuram ir piešķirta valsts vecuma pensija (tai skaitā priekšlaicīgi)). Iemaksu likme 2016. gadā – 28,75  % (2015. gadā – 29,12 %);

pensiju apdrošināšanai, sociālajai apdrošināšanai pret nelaimes gadījumiem darbā un arodslimībām, invaliditātes apdrošināšanai, maternitātes un slimības apdrošināšanai un vecāku apdrošināšanai (mikrouzņēmuma darbinieks, kurš ir izdienas pensijas saņēmējs vai invalīds — valsts speciālās pensijas saņēmējs). Iemaksu likme 2014. gadā – 31,08 % (2015. gadā – 31,48 %). |
| 3.  | Projekta izstrādē iesaistītās institūcijas | Valsts sociālās apdrošināšanas aģentūra (turpmāk – VSAA). |
| 4.  | Cita informācija | Nav |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir obligāti un brīvprātīgi sociāli apdrošināmās personas.2015. gada jūlijā bija 803 837 obligāti sociāli apdrošinātās personas (darba ņēmēji un pašnodarbinātie), savukārt brīvprātīgi sociāli apdrošināto personu – 128 (t.sk., mukrouzņēmuma nodokļa maksājoša uzņēmuma darbinieki). |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts nemainīs līdzšinējo administratīvo procedūru obligāti un brīvprātīgi sociāli apdrošināmajām personām.Ievērojot anotācijas I sadaļas 2.punktā minēto, valsts sociālās apdrošināšanas obligāto iemaksu likmes sociālās apdrošināšanas veidiem 2016.gadā (salīdzinot ar 2015.gadu) mainīsies (atsevišķiem sociālās apdrošināšanas veidiem pieaugs, atsevišķiem – samazināsies), tomēr tas neietekmēs personas sociālās apdrošināšanas pakalpojuma apmēru, jo sociālās apdrošināšanas pakalpojuma apmērs ir atkarīgs no personas apdrošināšanas iemaksu algas. |
| 3. | Administratīvo izmaksu monetārs novērtējums | Projekts šo jomu neskar |
| 4.  | Cita informācija | Nav |

|  |
| --- |
| **III** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (euro) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar valsts budžetu kārtējam gadam | Izmaiņas salīdzinot ar 2015. gadu | Izmaiņas salīdzinot ar 2015. gadu | Izmaiņas salīdzinot ar 2015. gadu |
| **1** | **2** | **3** | **4** | **5** | **6** |
| 1. Budžeta ieņēmumi: | valsts speciālā budžetā plānotie ieņēmumi:  2 312 407 803 *euro* | 0 |   +34 776 444 | Nav attiecināms. | Nav attiecināms. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Nav attiecināms. |
| 1.2. valsts speciālais budžets | valsts speciālā budžetā plānotie ieņēmumi:  2 312 407 803 *euro* | 0 |  +34 776 444 | Nav attiecināms. | Nav attiecināms. |
| 1.3. pašvaldību budžets | Nav attiecināms. |
| 2. Budžeta izdevumi: | valsts speciālā budžetā plānotie izdevumi: 2 205 415 074 *euro* | 0 | + + 37 211 554 | Nav attiecināms. | Nav attiecināms. |
| 2.1. valsts pamatbudžets | Nav attiecināms. |
| 2.2. valsts speciālais budžets | valsts speciālā budžetā plānotie izdevumi: 2 205 415 074 *euro* | 0 | + +37 211 554  | Nav attiecināms. | Nav attiecināms. |
| 2.3. pašvaldību budžets  |  |  |  |  |  |
| 3. Finansiālā ietekme: |
| 3.1. valsts pamatbudžets | Nav attiecināms. |
| 3.2. speciālais budžets | valsts speciālā budžetā plānotā finansiālā bilance: 106 992 729 *euro* | 0 |   - 2 435 110 | Nav attiecināms. | Nav attiecināms. |
| 3.3. pašvaldību budžets  | Nav attiecināms. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Saskaņā ar š.g. 30.novembrī Saeimā pieņemto likumprojektu „Par valsts budžetu 2016. gadam” kopējie sociālās apdrošināšanas speciālā budžeta ieņēmumi 2016. gadā plānoti 2 347 184,2 tūkst. euro izdevumi: 2 242 626,6 tūkst. euro, savukārt finansiālā bilance: 104 557,6 tūkst. euro.2016.gadam plānoto ieņēmumu pārsniegums pār 2015.gadam plānotajiem = 2 347 184,2 – 2 312 407,8 = 34 776,4 tūkst. euro.2016.gadam plānoto izdevumu pārsniegums pār 2015.gadam plānotajiem = 2 242 626,6 – 2 205 415,1= 37 211,6 tūkst. euro. Obligāto iemaksu likmes sadalījums pa sociālās apdrošināšanas speciālajiem budžetiem (valsts pensiju speciālais budžets, nodarbinātības speciālais budžets, darba negadījumu speciālais budžets, invaliditātes, maternitātes un slimības speciālais budžets) 2016. gadā veikts proporcionāli katra budžeta izdevumu īpatsvaram:

|  |  |  |  |
| --- | --- | --- | --- |
|   | Izdevumi (euro)\* | Izdevumu īpatsvars (%) | Iemaksu likme (%) |
| **Valsts pensiju speciālais budžets** | **1 510 199 297** | **69.98** | **23.86** |
| **Nodarbinātības speciālais budžets** | **129 780 156** | **6.09** | **2.08** |
| **Darba negadījumu speciālais budžets** | **34 083 631** | **1.59** | **0.54** |
| **Invaliditātes, maternitātes un slimības speciālais budžets** | **477 965 321** | **22.34** | **7.61** |
| no tā:invaliditātes pensijas (t.sk. pensijas saskaņā ar speciāliem lēmumiem) | 146 292 249 | 6.84 | 2.33 |
| maternitātes pabalsti | 40 659 096 | 1.90 | 0.65 |
| slimības pabalsti | 108 952 552 | 5.09 | 1.74 |
| paternitātes pabalsti | 3 248 198 | 0.15 | 0.05 |
| apbedīšanas pabalsti | 2 867 257 | 0.13 | 0.04 |
| pabalsts pārdzīvojušajam laulātajam pensionāra nāves gadījumā | 155 308 | 0.01 | 0.00 |
| iemaksas pensiju apdrošināšanai par maternitātes periodu | 4 065 910 | 0.19 | 0.06 |
| iemaksas pensiju apdrošināšanai par slimības periodu | 21 790 510 | 1.02 | 0.35 |
| iemaksas pensiju apdrošināšanai par paternitātes periodu | 649 640 | 0.03 | 0.01 |
| iemaksas pensiju apdrošināšanai par invaliditātes periodu | 48 861 455 | 2.28 | 0.78 |
| iemaksas pensiju apdrošināšanai par vecāku pabalsta periodu | 7 055 649  | 0.33 | 0.11 |
| iemaksas bezdarba apdrošināšanai  | 3 913 272 | 0.18 | 0.06 |
| iemaksas invaliditātes apdrošināšanai  | 2 462 670 | 0.12 | 0.04 |
| kaitējumu atlīdzība (ČAES un darbā nodarītā kaitējuma) | 2 977 317 | 0.14 | 0.05 |
| vecāku pabalsts | 84 014 238 | 3.93 | 1.34 |
| **KOPĀ** | **2  152 028 405** | **100** | **34.09** |

 \*Aprēķinot iemaksu likmes sadalījumu pa valsts sociālās apdrošināšanas veidiem 2016. gadā, izdevumos nav ieskaitīti administratīvie izdevumi 13 275 338 euro apmērā (atskaitījumi no attiecīgajiem sociālās apdrošināšanas speciālajiem budžetiem), pārmaksāto sociālās apdrošināšanas iemaksu atmaksas izdevumi 2 000 000 euro apmērā, kā arī atskaitītas valsts pamatbudžeta dotācijas Augstākās Padomes deputātu pensiju izmaksai 2 309 328 euro, atvieglojumu piemērošanai valsts pensiju piešķiršanā politiski represētajām personām 16 178 011 euro, apgādnieka zaudējuma pensiju izmaksai 2 608 295 euro, piemaksām pie vecuma un invaliditātes pensijām 163 416 432 euro (kopā 199 787 404 euro).Ņemot vērā minēto aprēķinu un apdrošināšanas veidus, kuriem sociāli apdrošinātā persona ir pakļauta, ir izstrādāts obligāto iemaksu likmes sadalījums atsevišķām maksātāju kategorijām 2016. gadā:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Pensiju apdrošināšana | Bezdarba apdrošināšana | Darba negadījumu apdrošināšana | Invaliditātes apdrošināšana1 | Maternitātes un slimības apdrošināšana1 | Vecāku apdrošināšana | **Kopā** |
| Darba ņēmēji, kas apdrošināti visiem sociālās apdrošināšanas veidiem | 23,86% | 2,08% | 0,54% | 3,11% | 3,05% | 1,45% | **34,09%** |
| Darba ņēmēji, kuri sasnieguši pensijas vecumu | 23,86% | - | 0,54% | - | 2,90%2 | 1,45% | **28,75%** |
| Darba ņēmēji, kuri ir izdienas pensijas saņēmēji vai invalīdi– valsts speciālās pensijas saņēmēji  | 23,86% | - | 0,54% | 2,33%3 | 2,90%2 | 1,45% | **31,08%** |
| Darba ņēmēji, kas tiek nodarbināti brīvības atņemšanas soda izciešanas laikā | 23,86% | 2,08% | - | 3,11% | - | - | **29,05%** |
| Darba ņēmēji, kuri sasnieguši pensijas vecumu, un tiek nodarbināti brīvības atņemšanas soda izciešanas laikā | 23,86% | - | - | - | - | - | **23,86%** |
| Pašnodarbinātie  | 23,86% | - | - | 2,33%3 | 2,94%4 | 1,45% | **30,58%** |
| Pašnodarbinātie, kuri sasnieguši pensijas vecumu | 23,86% | - | - | - | 2,90%2 | 1,45% | **28,21%** |
| Namīpašnieki, zemes iznomātāji | 23,86% | - | - | 2,33%3 | - | - | **26,19%** |
| Ārvalstu darba ņēmēji pie darba devēja - ārvalstnieka | 23,86% | - | - | 3,11% | 3,05% | 1,45% | **31,47%** |

*Piezīmes:*1 Invaliditātes apdrošināšanas un maternitātes un slimības apdrošināšanas iemaksu likmes aprēķinā atsevišķām personu kategorijām likme ir samazināta, ņemot vērā apdrošināto personu loku (kādiem veidiem persona ir pakļauta) un attiecīgi plānotos izdevumus. Pārējie izdevumi ir attiecināmi uz visām personām, kas ir apdrošinātas visiem veidiem.2 Maternitātes un slimības apdrošināšanas iemaksu likmē nav ņemti vērā izdevumi apbedīšanas pabalstiem, iemaksas bezdarba apdrošināšanai, kā arī izdevumi kaitējumu atlīdzībām.3 Invaliditātes apdrošināšanas iemaksu likmē nav ņemtas vērā iemaksas pensiju apdrošināšanai par invaliditātes periodu.4 Maternitātes un slimības apdrošināšanas iemaksu likmē nav ņemtas vērā iemaksas bezdarba apdrošināšanai un izdevumi kaitējumu atlīdzībām. |
| 6.2. Detalizēts izdevumu aprēķins |
| 7.Cita informācija | Finansējums noteikumu projektā paredzēto pasākumu īstenošanai plānots atbilstoši valsts budžeta plānam 2016.gadam.Noteikumu projekts nerada papildu ietekmi uz valsts un pašvaldību budžetiem.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Pēc būtības šie ir tehniski noteikumi, kuru izdošanu katram gadam nosaka likuma “Par valsts sociālo apdrošināšanu” 18.pants. Minētajā likumā obligāto iemaksu likme ir noteikta 34,09%. Savukārt noteikumi nosaka šīs likmes sadalījumu pa valsts sociālās apdrošināšanas veidiem, ņemot vērā nākamajam gadam plānotos izdevumus sociālās apdrošināšanas pakalpojumiem (ievērojot saņēmēju skaita un apmēru tendences), ko sabiedrības viedoklis ietekmēt nevar. Kad noteikumi tiks pieņemti Ministru kabinetā, tie tiks ievietoti Labklājības ministrijas mājas lapā [www.lm.gov.lv](http://www.lm.gov.lv/) sabiedrības informēšanai. |
| 2.  | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Projekts šo jomu neskar. |
| 4. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | VSAA un Valsts ieņēmumu dienests (turpmāk – VID) |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Noteikumu projekta izpildi VSAA un VID nodrošinās esošo funkciju un uzdevumu ietvaros. |
| 3.  | Cita informācija | Nav. |

*Anotācijas IV un V sadaļa – projekts šīs jomas neskar.*

Labklājības ministrs U.Augulis

08.12.2015 13:47

2168

Rucka 67021607

Sandra.Rucka@lm.gov.lv